b'\n_START_ARTICLE_\nErich Vadi\n_START_PARAGRAPH_\nErich Vadi (27. m\xc3\xa4rts 1896 Vedu m\xc3\xb5is, Elistvere vald, Tartumaa \xe2\x80\x93 6. oktoober 1963 Sault Ste. Marie, Ontario, Kanada) oli Eesti kohtunik._NEWLINE_Ta l\xc3\xb5petas 1917. aastal Hugo Treffneri G\xc3\xbcmnaasiumi, \xc3\xb5ppis 1917 Tartu \xc3\x9clikooli arstiteaduskonnas, 1918 matemaatika-loodusteaduskonna keemiaosakonnas, 1918 ja 1922\xe2\x80\x931922 (l\xc3\xb5petas 1923) \xc3\xb5igusteaduskonnas, Eesti \xc3\x9cli\xc3\xb5pilaste Seltsi vilistlane._NEWLINE_Aastail 1919\xe2\x80\x931920 oli Erich Vadi Tartu linnavalitsuse rekvireerimise ja s\xc3\xb5jakahjude hindamise komisjoni asjaajaja, 1922\xe2\x80\x931924 Tartu-V\xc3\xb5ru Rahukogu kohtuameti kandidaat, 1924\xe2\x80\x931928 Tartu 5. jaoskonna kohtu-uurija, 1928\xe2\x80\x931929 Tartu 5. ja 1929\xe2\x80\x931933 Tartu 1. jaoskonnakohtunik, 1933\xe2\x80\x931940 Tartu Ringkonnakohtu liige._NEWLINE_1944. aastal p\xc3\xb5genes ta Saksamaale, kust siirdus 1947. aastal Inglismaale ja sealt Kanadasse.'